als_Latn dik_Latn sag_Latn
Ajo që nga shumë njerëz konsiderohet një festë, për shumë të tjerë do të jetë një makth, një kurth dhe një përvojë e trishtuar. Halloween-i është mbi të gjitha një eveniment me qëllime komerciale, ku kunguj dhe kafka, fytyra monstruoze dhe të deformuara pushtojnë vendet tona. Në shkolla, fëmijët bombardohen me mesazhe që nuk i përkasin kulturës apo traditës sonë, dhe nuk janë të paktë ata njerëzit që madje edhe irritohen, nëse dikush do të sugjeronte që të promovohej një alternativë legjitime, e cila është festa e gjithë Shenjtorëve.
Madje as makthi, frika dhe ankthi që imazhet dhe tregimet e demonëve dhe monstrave shkaktojnë tek nxënësit e vegjël – duke prishur shpesh edhe gjumin e tyre- nuk i shqetëson shumë prindërit, për të kuptuar dëmet që kjo pseudo festë mund të shkaktojë tek fëmijët.
Veprat e të ligut hyjnë edhe në rethin e botës katolike, ku figurat e priftërinjve dhe murgeshave shërbejnë më teper për të përmbushur këtë karnavale të shtirur, sesa për të paralajmëruar të rinjtë e shumtë të cilët presin këtë periudhë për të kryer shkelje të të gjitha llojeve. Bota e fshehtë, tinëzare dhe servile, përgatitet për të lartësuar Satanin në atë që është për të, festa më e rëndësishme e vitit, ku pjesëmarrja qoftë indirekte ka kuptimin e një rituali të madh kolektiv, duke iu përulur mbretit të errësirës dhe vdekjes.
Tmerri gjen kështu hapësirën për të festuar himnin e tij në mbretërinë e përbindëshave, pothuajse gjithmone me imazhe që përfaqësojnë demonë dhe shpirtra të ligë. Mbreti i mashtimit tërheq gjithmonë e më shumë të rinj, falë prirjes që veçanërisht të rinjtë kanë ndaj makabres. Sektet e fshehtë mobilizohen në kërkim të rekrutëve të rinj, dhe në veçanti janë satanistët ata që përgatitin rituale dhe takime për këtë qëllim.
Maska që rrjedhin gjak, shtriga dhe fantazma, skelete dhe njerëz me shtiza në dorë dhe litarë në fyt shfaqen kudo në mënyrë mëse normale, duke përdhosur kuptimin e vdekjes dhe jetës së përtejme.
Ndërkohë, ka edhe nga ata që jo thjesht argëtohen me maska, por e përjetojnë këtë periudhë si një kohë kushtuar mbretit të errësirës, me qëllim të tërheqin sa më shumë shpirtrat në ferrin që fillon në këtë tokë.
Përkthyer nga: Ilda Kashami
als_Latn als_Latn als_Latn als_Latn als_Latn als_Latn als_Latn